ગુજરાતમાં વિધાનસભાની ચૂંટણી પહેલા ભાજપના સ્ટાર પ્રચારક તેવા યોગી આદિત્યનાથ આજે વલસાડ પહોંચીને કોંગ્રેસ પર એક પછી એક પ્રહાર કર્યા હતા. ઉલ્લેખનીય છે કે યુપીના મુખ્યમંત્રી અને ભાજપના સ્ટાર પ્રચારક યોગી આદિત્યનાથ હાલ ગુજરાતની બે દિવસની મુલાકાત પર છે. જેમાં તે ગૌરવ યાત્રા અંતર્ગત સુરત, વલસાડ જેવા શહેરાની મુલાકાત લેશે. ત્યારે આજે વલસાડ પહોંચી તેમણે તેમના ભાષણ દ્વારા કોંગ્રેસ પર અનેક આક્ષેપ કર્યા હતા. તેમણે કહ્યું કે "41 વર્ષ સુધી કોંગ્રેસે સરદાર પટેલને ભારત રત્ન ના આપ્યો. આ મુદ્દો છેવટે જ્યારે અટલ બિહારીજી પીએમ બન્યા ત્યારે ઉઠાવાયો". ઉલ્લેખનીય છે કે યોગી આદિત્યનાથ તેમના ભાષણો માટે વખણાય છે ત્યારે સીએમ બન્યા પછી પહેલી વાર ગુજરાતમાં પ્રચાર માટે આવેલા યોગી આદિત્યાથે તેમના ભાષણમાં બીજું શું કહ્યું વાંચો અહીં...